Nilinė tilapija

Nilinė tilapija (Oreochromis niloticus) – daugiaspalvių ešeržuvių (Cichlidae) šeimos žuvų rūšis. Natūraliai paplitusi Afrikos upių baseinuose – Nilo baseine (įskaitant Alberto, Edvardo, Tanos ežerus), Kivu, Tanganikos, Turkanos ežeruose, Avašo, Omo upėse, įvairiuose Etiopijos ežeruose, Vakarų Afrikos upių (Senegalo, Gambijos, Voltos, Nigerio, Benujės), Čado ežero baseinuose, be to, Izraelio pakrančių upėse. Daug kur auginama įveista.Oreochromis niloticus (Linnaeus, 1758), fishbase.se

Kūnas iki 60 cm ilgio, sveria iki 4,3 kg. Būdingi ryškūs vertikalūs dryžiai. Patinai melsvai rausvi, kartais su tamsia gerkle, pilvu, užpakaliniais ir pilvo pelekais, patelės paprastai rusvos, sidabriška ar balta apačia, su 10 vertikalių dryžių.

Nilinės tilapijos gyvena įvairiuose gėlavandeniuose telkiniuose – upėse, ežeruose, drėkinimo ir nutekamuosiuose kanaluose. Gali pakęsti lengvai druskingą vandenį. Aktyvios dieną. Maitinasi fitoplanktonu ir dugniniais dumbliais, taip pat lervomis, detritu. Gyvavedės. Neršia vandeniui sušilus virš 20 °C, kas 30 dienų. Lengvai hibridizuojasi su kitomis tilapijomis, nesunkiai tampa invazine rūšimi.

Nilinė tilapija – svarbi verslinė žuvis. Dažnai auginama žuvininkystės ūkiuose (Indijoje, Pietryčių Azijoje, Lotynų Amerikoje). Augintos tvenkiniuose prieš 4000 metų senovės Egipte. Parduodama šviežia, šaldyta, dažnai kaip filė.

 Šaltiniai 

Kategorija:Cichlidai